open-index/open-wikipedia-markdown huggingface dataset:
Κάρολος Φρειδερίκος Αλβέρτος του Βρανδεμβούργου-Σβετ

Ο **Κάρολος-Φρειδερίκος-Αλβέρτος**, γερμ. Karl-Friedrich-Albert (10 Ιουνίου 1705 - 22 Ιουνίου 1762) από τον Οίκο των Χοεντσόλερν ήταν μάργραβος (ονομαστικά μόνο) του Βρανδεμβούργου-Σβετ. Έγινε μέγας μάγιστρος του Τάγματος του Αγ. Ιωάννη, στο παράρτημα του Βρανδεμβούργου (1731-1762).

## Βιογραφία
Ήταν ο πρωτότοκος γιος του Αλβέρτου-Φρειδερίκου μαργράβου του Βρανδεμβούργου-Σβετ και της Μαρίας-Δωροθέας των Κέττλερ, κόρης του Φρειδερίκου-Καζιμίρ δούκα της Κουρλάνδης & Σεμιγάλιας.

Το 1762 απεβίωσε στο Μπρέσλαου σε ηλικία 57 ετών και, ως μέγας μάγιστρος, τον διαδέχθηκε ο γιος του εξαδέλφου του, ο Αύγουστος-Φερδινάνδος πρίγκιπας της Πρωσίας.

## Οικογένεια
Από την ερωμένη του Δωροθέα-Ρεγκίνα Βούτερ, που της δόθηκε ο τίτλος της "κυρίας φον Κάρλοβιτς", είχε φυσικό τέκνο:
* (νόθη) Καρολίνα-Ρεγκίνα 1731-1755, παντρεύτηκε τον Αλβέρτο-Χριστιανό κόμη φον Σένμπουρκ-Χίντεργκλαουχαου, υπασπιστή του Καρόλου-Φρειδερίκου-Αλβέρτου.

## Πρόγονοι

## Παραπομπές


## Πηγές
* Mitteilungen des Vereins für die Geschichte Potsdams, vol. 3, p. 91 Online
* Joachim Engelmann, Günter Dorn: Friedrich der Große und seine Generale, Friedberg, 1988
* Hanns Joachim Friedrichs: Weltgeschichte, eine Chronik, Naturalisverlag
* Hannsjoachim W. Koch: Geschichte Preußens, Bertelsmann-Verlag
* Ernst Graf zur Lippe-Weißenfeld (1882), "Karl Friedrich Albrecht, Markgraf von Brandenburg-Schwedt, Prinz in Preußen", Allgemeine Deutsche Biographie (ADB) (in German), 15, Leipzig: Duncker & Humblot, p. 263

Κατηγορία:Οίκος των Χοεντσόλερν
Φρειδερίκος του Βρανδεμβούργου-Σβετ

Ο **Φρειδερίκος**, γερμ. Friedrich (13 Αυγούστου 1710 - 10 Απριλίου 1741) από τον Οίκο των Χοεντσόλερν ήταν μάργραβος (ονομαστικά μόνο) του Βρανδεμβούργου-Σβετ.

## Βιογραφία
Ήταν ο δευτερότοκος γιος του Αλβέρτου-Φρειδερίκου μαργράβου του Βρανδεμβούργου-Σβετ και της Μαρίας-Δωροθέας των Κέττλερ, κόρης του Φρειδερίκου-Καζιμίρ δούκα της Κουρλάνδης & Σεμιγάλιας.

Αρχικά υπηρέτησε στον Ολλανδικό στρατό και αργότερα ως συνταγματάρχης της Β. Πρωσικής Έφιππης Φρουράς. Από το 1737 έγινε ιππότης του Τάγματος του Αγ. Ιωάννη. Το 1741 έγινε διοικητής του Συντάγματος "μάργραβος Κάρολος"· αργότερα το ίδιο έτος έπεσε στη μάχη Μόλβιτς.

Το 1741 απεβίωσε στο Μόβιτς (Πολωνικά: Μαβουγιοβίτσε) σε ηλικία 31 ετών, άγαμος.

## Πρόγονοι

## Παραπομπές


## Πηγές
* F. A. W. Dünnemann: Stammbuch der brandenburgisch-preussischen regenten, p. 111, Online
* K. F. Reiche: Friedrich der Große und seine Zeit: Nach den besten Quellen dargest, p. 446, Online

Κατηγορία:Οίκος των Χοεντσόλερν
Φρειδερίκος Γουλιέλμος του Βρανδεμβούργου-Σβετ (1715-1744)

Ο **Φρειδερίκος-Γουλιέλμος**, γερμ. Friedrich-Wilhelm (18 Μαρτίου 1715 - 12 Σεπτεμβρίου 1744) από τον Οίκο των Χοεντσόλερν ήταν μάργραβος (ονομαστικά μόνο) του Βρανδεμβούργου-Σβετ. Έγινε υποστράτηγος της Πρωσίας και διοικητής της Πεζοπόρου Φρουράς.

## Βιογραφία
Ήταν ο τρίτος γιος του Αλβέρτου-Φρειδερίκου μαργράβου του Βρανδεμβούργου-Σβετ και της Μαρίας-Δωροθέας των Κέττλερ, κόρης του Φρειδερίκου-Καζιμίρ δούκα της Κουράνδης & Σεμιγάλιας.

Ήταν 4 ετών, όταν του απονεμήθηκε το διάσημο του Τάγματος του Μέλανος Αετού. Το 1734 έγινε εθελοντής στον Πρωσικό στρατό. Κατά τον Πόλεμο της Αυστριακής Διαδοχής, τραυματίστηκε στη μάχη του Μόλβιτς, ενώ ο μεγαλύτερος αδελφός του Κάρολος-Φρειδερίκος-Αλβέρτος έπεσε στη μάχη. Το 1740, από το 15ο Σύνταγμα Πεζικού, δημιουργήθηκε η Πεζοπόρος Φρουρά και ο Φρειδερίκος-Γουλιέλμος ανέλαβε πρώτος συνταγματάρχης της. Το 1743 προήχθη σε υποστράτηγο και διοικητή της Φρουράς αυτής.

Στην πολιορκία της Πράγας το 1744 ήταν υπεύθυνος των τάφρων. Ο βασιλιάς ήταν παρών, όταν μία οβίδα κανονιού σκότωσε τον Φρειδερίκο-Γουλιέλμο. Η σορός του μεταφέρθηκε στο Βερολίνο και τάφηκε στην κρύπτη των Χοεντσόλερν στον καθεδρικό της πόλης. Ήταν 29 ετών και άγαμος.

## Πρόγονοι

## Πηγές
* Biographisches Lexikon aller Helden und Militairpersonen, vol. I, p. 211 Online
## Παραπομπές


Κατηγορία:Οίκος των Χοεντσόλερν
Λουδοβίκος Φερδινάνδος της Πρωσίας (1772-1806)

Ο **Λουδοβίκος-Φερδινάνδος**, γερμ. Ludwig-Ferdinand (18 Νοεμβρίου 1772 - 10 Οκτωβρίου 1806) από τον Οίκο των Χοεντσόλερν ήταν πρίγκιπας της Πρωσίας. Έγινε συνθέτης μουσικής.

## Βιογραφία
Ήταν ο πρωτότοκος γος του Αυγούστου-Φερδινάνδου πρίγκιπα της Πρωσίας και της Ελισάβετ-Λουίζας των Χοεντσόλερν, κόρης του Φρειδερίκου-Γουλιέλμου μαργράβου του Βρανδεμβούργου-Σβετ.

Το 1806 απεβίωσε στη μάχη του Ζάαλφελντ σε ηλικία 34 ετών, άγαμος.

## Μουσικά έργα του
* Έργο 1: Κουιντέτο για πιάνο σε ντο ελάσσονα (1803)
* Έργο 2: Τρίο για πιάνο αρ. 1 σε λα ύφεση μείζονα (1806)
* Έργο 3: Τρίο για πιάνο αρ. 2 σε μι ύφεση μείζονα (1806)
* Έργο 4: Αντάντε με παραλλαγές σε σι ύφεση μείζονα για κουαρτέτο πιάνου (1806)
* Έργο 5: Κουαρτέτο για πιάνο αρ. 1 σε μι ύφεση μείζονα (1806)
* Έργο 6: Κουαρτέτο για πιάνο αρ. 2 σε φα ελάσσονα (1806)
* Έργο 7: Φούγκα σε σολ ελάσσονα για πιάνο (1807)
* Έργο 8: Νυχτερινό σε φα μείζονα για φλάουτο, δύο κόρνα και κουαρτέτο πιάνου (1808)
* Έργο 9: Ροντό αρ. 1 σε σι ύφεση μείζονα για πιάνο και ορχήστρα (1808)
* Έργο 10: Τρίο για πιάνο αρ. 3 σε μι ύφεση μείζονα (1806)
* Έργο 11: Λαργκέττο με παραλλαγές σε σολ μείζονα για κουιντέτο πιάνου (1806)
* Έργο 12: Οκτέτο σε φα ελάσσονα για κλαρινέτο, δύο κόρνα, δύο βιολιά, δύο βιολοντσέλα και πιάνο (1808)
* Έργο 13: Ροντό αρ. 2 σε μι ύφεση μείζονα για πιάνο και ορχήστρα (1823)

## Πρόγονοι

## Πηγές
* B. Nadolny: Louis Ferdinand. Düsseldorf, 1967
* E. Klessmann: Louis Ferdinand von Preussen, 1772–1806. Munich, 1972
* B.H. McMurtry: The Music of Prince Louis Ferdinand. diss., University of Illinois, 1972
* N. Miller: "Ein höchst poetische Natur...": Prinz Louis Ferdinand und der Klassizismus in der preussischen Musik, Mendelssohn-Studien, v (1982): 79–98
## Παραπομπές


Κατηγορία:Οίκος των Χοεντσόλερν
Κατηγορία:Γερμανοί συνθέτες κλασικής μουσικής
Φρειδερίκος Γουλιέλμος του Βρανδεμβούργου-Σβετ

Το όνομα **Φρειδερίκος Γουλιέλμος του Βρανδεμβούργου-Σβετ** μπορεί να αναφέρεται στα εξής πρόσωπα:

* Φρειδερίκος Γουλιέλμος του Βρανδεμβούργου-Σβετ (1700-1771) μάργραβος του Βρανδεμβούργου-Σβετ, αντιστράτηγος της Πρωσίας.
* Φρειδερίκος Γουλιέλμος του Βρανδεμβούργου-Σβετ (1715-1744) υποστράτηγος της Πρωσίας, εξάδελφος του προηγουμένου.
Αύγουστος Φερδινάνδος της Πρωσίας

Ο **Αύγουστος Φερδινάνδος** (γερμ. *August Ferdinand*, 23 Μαΐου 1730 - 2 Μαΐου 1813) από τον Οίκο των Χοεντσόλλερν ήταν πρίγκιπας της Πρωσίας.

## Βιογραφία
Ήταν ο τέταρτος γιος του Φρειδερίκου Γουλιέλμου Α΄ της Πρωσίας και της Σοφίας Δωροθέας των Γουέλφων-Αννοβέρου, κόρης του Γεωργίου Α΄ της Μεγάλης Βρετανίας.

Το 1813 απεβίωσε στο Βερολίνο σε ηλικία 83 ετών.

## Οικογένεια
Νυμφεύτηκε το 1755 την ανιψιά του Άννα Ελισάβετ Λουίζα των Χοεντσόλλερν, κόρη του Φρειδερίκου Γουλιέλμου του Βρανδεμβούργου-Σβετ, και είχε τέκνα:
* *Φρειδερίκη* Ελισάβετ Δωροθέα Ερριέττα Αμαλία (1761 - 1773).
* *Φρειδερίκος* Ερρίκος Αιμίλιος Κάρολος (1769 - 1773). 
* Λουίζα (1770 - 1836), παντρεύτηκε τον Άντον Ραντζίβιου, Δούκα του Πόζεν.
* Φρειδερίκος Χριστιανός *Ερρίκος* Λουδοβίκος (1771 - 1790).
* Λουδοβίκος Φερδινάνδος (1772 - 1806), Πρίγκιπας της Πρωσίας.
* *Φρειδερίκος* Παύλος Ερρίκος Αύγουστος (1776).
* Αύγουστος (1779 - 1843), Πρίγκιπας της Πρωσίας.

## Πρόγονοι


## Πηγές
* Lundy, Darryl. The Peerage: August Ferdinand Prinz von Preußen. Retrieved 16 December 2009.
## Παραπομπές


Κατηγορία:Οίκος των Χοεντσόλερν
Αύγουστος της Πρωσίας

Ο **Αύγουστος** (γερμ. August, 19 Σεπτεμβρίου 1779 – 19 Ιουλίου 1843) από τον Οίκο των Χοεντσόλλερν ήταν πρίγκιπας της Πρωσίας. Έγινε στρατηγός στον πρωσικό στρατό.

## Βιογραφία
Ο *Φρειδερίκος Γουλιέλμος Ερρίκος Αύγουστος* ήταν ο δευτερότοκος γιος του Αυγούστου Φερδινάνδου της Πρωσίας και της Άννας Ελισάβετ Λουίζας των Χοεντσόλερν, κόρης του Φρειδερίκου Γουλιέλμου του Βρανδεμβούγου-Σβετ.

Ήταν ένας από τους πλουσιότερους γαιοκτήμονες. Το 1843 απεβίωσε στο Μπρόμμπεργκ σε ηλικία 64 ετών, άγαμος.

## Οικογένεια
Από την πρώτη ερωμένη του (1805-17) Καρολίνε Φριντερίκε Βίχμαν, που έλαβε τον τίτλο της *Βαρόνης φον Βάλντενμπουρκ*, απέκτησε τέσσερα νόθα τέκνα.

Έπειτα έκανε σχέση (1818-34) με την Αουγκούστε Άρεντ, που έλαβε τον τίτλο της *Βαρόνης φον Πρίλβιτς* και απέκτησε επτά νόθα τέκνα.

Το 1834 απεβίωσε η Αουγκούστε και ο Αύγουστος σύντομα απέκτησε την τρίτη ερωμένη του Εμιλί φον Οστρόβσκα, Πολωνή ευγενή, από την οποία είχε τέκνο:
* (νόθη) Σαρλόττε.

## Πρόγονοι

## Πηγές
* Hass, Eva (2013). The Secrets of the Notebook. Arcade Publishing;. p. 273.

## Παραπομπές


Κατηγορία:Οίκος των Χοεντσόλερν
Αμερικανικό Ναζιστικό Κόμμα

Το **Aμερικανικό Nαζιστικό κόμμα** (ANP) είναι ακροδεξιό αμερικανικό πολιτικό κόμμα που ιδρύθηκε από τον Τζορτζ Λίνκολν Ρόκγουελ. Η έδρα του βρίσκεται στο Άρλιγκτον της Βιρτζίνιας. Ο Ρόκγουελ ίδρυσε την οργάνωση με το όνομα Παγκόσμια Ένωση Ελεύθερων Επιχειρηματικών Εθνικών Σοσιαλιστών (WUFENS), αλλά μετονομάστηκε σε Αμερικανικό Ναζιστικό Κόμμα το 1960. Το κόμμα βασίστηκε σε μεγάλο βαθμό στα ιδανικά και τις πολιτικές του ναζιστικού κόμματος του Αδόλφου Χίτλερ στη Γερμανία και την διατήρηση της λευκής φυλής. To κόμμα εξέδιδε το πολιτικό περιοδικό Stormtrooper, εμπνευσμένο από τις ειδικές στρατιωτικές μονάδες της Γερμανίας κατά τον Α' Παγκόσμιο πόλεμο.

Λίγο μετά τη δολοφονία του Ρόκγουελ το 1967, το κόμμα διαλύθηκε και από τα τέλη της δεκαετίας του 1960, υπήρξαν ορισμένες μικρές ομάδες που χρησιμοποίησαν το όνομα «Αμερικανικό Ναζιστικό Κόμμα». Μετά την δολοφονία του Ρόκγουελ, τα ηνία του κόμματος ανέλαβε ο Matt Koehl, ενώ το 1974 επήλθε η διάσπαση του κόμματος και δημιουργήθηκε το National Alliance από τον William Luther Pierce. To κόμμα έχει αναλάβει από το 2014, ο Rocky J. Suhayda.

## Επιθέσεις
Στις 3 Νοεμβρίου 1979, μερικά μέλη του Αμερικανικού Ναζιστικού Κόμματος και μιας ομάδας της Κου Κλουξ Κλαν επιτέθηκαν σε διαδήλωση διαμαρτυρίας του Κομμουνιστικού Κόμματος στο Γκρίνσμπορο (Greensboro) της Βόρειας Καρολίνας. Πυροβόλησαν και σκότωσαν πέντε πολίτες και τραυμάτισαν άλλους 11. Από τη διενεργηθείσα δικαστική έρευνα αποκαλύφθηκε ότι ο επικεφαλής της επίθεσης ήταν ο Έντουαρντ Ντόζον, μέλος της Κλαν και πληροφοριοδότης της Αστυνομίας. Η ανάκριση έδειξε την εμπλοκή σαράντα μελών της Κλαν και ναζιστών στην επίθεση. Δεκάξι συνελήφθησαν και έξι οδηγήθηκαν σε δίκη. Αθωώθηκαν όλοι από δικαστήριο που το αποτελούσαν μόνο λευκοί ένορκοι. Το νομικό σκέλος της υπόθεσης έληξε με αγωγή που υπέβαλαν οι συγγενείς των θυμάτων κατά των μελών της Κλαν. Οι δύο πλευρές συμβιβάσθηκαν στα 300.000 δολάρια. Οι πυροβολισμοί έγιναν γνωστοί ως **σφαγή στο Γκρίνσμπορο**. Για το περιστατικό γυρίστηκε το ντοκιμαντέρ, Greensboro: Closer to the Truth (2007).

## Παραπομπές


## Εξωτερικοί σύνδεσμοι
* 

Κατηγορία:Νεοναζισμός
Κατηγορία:Πολιτικά κόμματα των Ηνωμένων Πολιτειών Αμερικής
Κατηγορία:Ακροδεξιά
Κατηγορία:Αντισημιτισμός
Κατηγορία:Ρατσισμός
Κατηγορία:Αντικομμουνισμός
Θεόδωρος Γαροφαλίδης

Ο **Θεόδωρος Γαροφαλίδης** (1898–1978) ήταν Έλληνας ιατρός ορθοπεδικής και καθηγητής πανεπιστημίου ο οποίος παρουσίασε αξιοσημείωτο ιατρικό και κοινωνικό έργο.

## Βιογραφικά στοιχεία
Γεννήθηκε το 1898 στην Αθήνα και σπούδασε ιατρική στο Πανεπιστήμιο Αθηνών και το Πανεπιστήμιο του Παρισιού, ενώ στη συνέχεια ειδικεύτηκε στην ορθοπεδική στο Πανεπιστήμο της Νέας Υόρκης. Επέστρεψε στην Ελλάδα και εργάστηκε ως βοηθός στην Α΄ Χειρουργική Κλινική του Πανεπιστημίου Αθηνών και έπειτα ως επιμελητής στο Νοσοκομείο Ευαγγελισμός. Το 1935 εξελέγη υφηγητής και το 1956 καθηγητής στην έδρα της ορθοπεδικής στην Ιατρική Σχολή Αθηνών. Κατά τη διάρκεια της επιστημονικής του σταδιοδρομίας διετέλεσε επίσης διευθυντής του Νοσοκομείου Παίδων Βούλας, της ορθοπεδικής κλινικής του Ασκληπιείου Βούλας αλλά και του Νοσοκομείου Βούλας. Ακόμη, υπήρξε πρόεδρος του διοικητικού συμβουλίου των Ολυμπιακών Αερογραμμών, καθηγητής ορθοπεδικής στη Σχολή Φυσιοθεραπευτικής και μέλος συμβουλίων του Υπουργείου Κοινωνικής Πρόνοιας. Ήταν νυμφευμένος με την Άρτεμη Ωνάση, αδελφή του Αριστοτέλη, και πέθανε στις 19 Αυγούστου 1978 στην Αθήνα. Τάφηκε στο Α΄ Νεκροταφείο Αθηνών.

## Συγγραφικό έργο
Συνέγραψε αρκετά συγγράμματα ορθοπεδικού περιεχομένου, ενώ υπήρξε και εκδότης του περιοδικού *Ορθοπεδικά Χρονικά*. Μεταξύ των σημαντικότερων έργων του περιλαμβάνονται τα εξής:
**Η εγχείρησις Albee εις τας φυματιώδεις σπονδυλίτιδας*, 1927.
**Η αρθρόθεσις του ισχίου εις την φυματίωσιν τούτου*, 1938.
**Η φυματίωσις των οστών και των αρθρώσεων*, 1945.
**Σύγχρονος ορθοπεδική*, 1964.

## Παραπομπές


## Εξωτερικοί σύνδεσμοι
*Θεόδωρος Γαροφαλίδης στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες ορθοπαιδικοί
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες πανεπιστημιακοί του 20ού αιώνα
Ωδικά πτηνά

Τα **ωδικά πτηνά** είναι μία ομάδα (υποτάξη) πουλιών τα οποία υπάγονται στην τάξη των στρουθιόμορφων και διακρίνονται για την ανάπτυξη του κάτω λάρυγγα τους -γνωστού και ως σύριγγα- ο οποίος φέρει 4 έως 8 ζεύγη συμμετρικώς διατεταγμένους μύες, και βάσει αυτού του χαρακτηριστικού έχουν την δυνατότητα παραγωγής μελωδικών ήχων, ενώ την ιδιότητα ωδής την διαθέτουν σχεδόν αποκλειστικά τα αρσενικά πτηνά. Έχουν μικρό μέγεθος, ενώ το ράμφος τους ποικίλλει στα διάφορα γένη και φέρει κεράτινο κολεό μέχρι την βάση της ρίζας. Οι κύριες οικογένειες που διαιρούνται είναι οι Σπιζίδες, Κρυδαλίδες, Σεισοπηγίδες, Κερθιίδες, Παρίδες, Δηδονίδες, Κοττυφίδες, Ψαρίδες, Παραδεισίδες, Κορακίδες, Μυισθηρίδες, και Χελιδονίδες.

## Ηχητικά αποσπάσματα
* 
* 

## Παραπομπές


## Εξωτερικοί σύνδεσμοι

* Ωδικά πουλιά, περιγραφές διαφόρων ωδικών πουλιών - odikapoulia.gr
* Οσα δεν ξέραμε για τα ωδικά πτηνά, 14.02.2009 - Το Βήμα

Κατηγορία:Στρουθιόμορφα
Βιλαέτι της Βοσνίας

Το **Βιλαέτι της Βοσνίας** (τουρκικά: *Bosna Vilayeti*) ήταν διοικητικό διαμέρισμα πρώτου επιπέδου (βιλαέτι) της Οθωμανικής Αυτοκρατορίας, το οποίο περιλάμβανε κυρίως το έδαφος του σημερινού κράτους της Βοσνίας και Ερζεγοβίνης. Συνόρευε προς το νότο με το Βιλαέτι του Κοσσυφοπεδίου. Πριν από τη διοικητική μεταρρύθμιση το 1867, ονομαζόταν το Εγιαλέτι της Βοσνίας. Στα τέλη του 19ου αιώνα, σύμφωνα με πληροφορίες, είχε έκταση 17.900 τετραγωνικά μίλια (46.000 τετραγωνικά χιλιόμετρα).

Έπαυσε να υφίσταται ως οθωμανική επαρχία μετά την αυστροουγγρική κατοχή της Βοσνίας και Ερζεγοβίνης το 1878, αν και τυπικά υπήρχε για τριάντα ακόμα χρόνια μέχρι το 1908, παρά το γεγονός ότι κυβερνούσε η Αυστροουγγαρία. Αυτό απέκλειε την Παλαιά Ερζεγοβίνη, η οποία παραχωρήθηκε στο Πριγκιπάτο του Μαυροβουνίου το 1878. Το 1908 η Αυστροουγγαρία το επισύναψε επίσημα στην επικράτειά της.

## Σαντζάκια
Σαντζάκια του Βιλαετίου:
# Σαντζάκι της Βοσνίας
# Σαντζάκι του Ίζβορνικ
# Σαντζάκι της Μπάνια Λούκα
# Σαντζάκι της Ερζεγοβίνης
# Σαντζάκι του Τράβνικ
# Σαντζάκι του Μπίχκε

## Παραπομπές


## Επιπλέον ανάγνωση
* Markus Koller and Kemal H. Karpat, *Ottoman Bosnia: A History in Peril*, University of Wisconsin Press (2004)  
* Matija Mazuranic, *A Glance into Ottoman Bosnia*, Saqi Books (2007)

Κατηγορία:Οθωμανική διοικητική διαίρεση της Σερβίας
Βοσνιας
Κατηγορία:Οθωμανική Βοσνία και Ερζεγοβίνη
Κατηγορία:Οθωμανικό Μαυροβούνιο
Κατηγορία:Οθωμανική Κροατία
Βιλαέτι των Αδάνων

Το **βιλαέτι των Αδάνων** (οθωμανικά τουρκικά: ولايت اطنه, *Vilâyet-i Adana*) ήταν διοικητική διαίρεση πρώτου επιπέδου (βιλαέτι) της Οθωμανικής Αυτοκρατορίας στα νοτιοανατολικά της Μικράς Ασίας, η οποία περιλάμβανε την περιοχή της Κιλικίας. Συστάθηκε τον Μάιο του 1869. Το βιλαέτι των Αδάνων συνόρευε με το βιλαέτι του Ικονίου (στα δυτικά), το βιλαέτι της Άγκυρας, το βιλαέτι της Σεβάστειας (στα βόρεια) και το βιλαέτι του Χαλεπίου (ανατολικά και νότια). Το βιλαέτι των Αδάνων αντιστοιχεί στη σύγχρονη περιοχή Τσουκούροβα στην Τουρκία.

## Διοικητικές διαιρέσεις
Τα σαντζάκια του βιλαετίου:

* Σαντζάκι των Αδάνων
* Σαντζάκι της Μερσίνης
* Σαντζάκι του Τζεμπελίμπερεκετ
* Σαντζάκι της Κοζάν
* Σαντζάκι του Ιτσέλ

## Παραπομπές


Αδανα
Κατηγορία:Άδανα
Πανελλήνιο πρωτάθλημα ανώμαλου δρόμου ανδρών 2018

Το **[[Πανελλήνιο πρωτάθλημα ανώμαλου δρόμου ανδρών]] [[2018]]** διεξήχθη στις 25 Φεβρουαρίου στην Πηγή Τρικάλων. Πρωταθλητής αναδείχθηκε ο **[[Κωνσταντίνος Γκελαούζος]]** του Παναθηναϊκού. Πρωταθλητής σύλλογος στο ομαδικό αναδείχθηκε ο **[[Α.Ο. Μυκόνου]]** για τρίτη φορά στην ιστορία του θεσμού.

## Οι έξι πρώτοι αθλητές

## Ομαδική βαθμολογία

## Πρωταθλήματα μικρών ηλικιών

## Πηγές
* segas.gr - Πανελλήνιο Πρωτάθλημα σε ανώμαλο έδαφος, Τρίκαλα (25/2)

Ανδρων
Κατηγορία:Στίβος το 2018
Κατηγορία:Περιφερειακή ενότητα Τρικάλων
Μολοβήστη

Η **Μολοβήστη** ή **Μηλόβιστα** (, βλάχικα: Mulovishti) είναι χωριό στον Δήμο Μπίτολα της Βόρειας Μακεδονίας.

## Ιστορία
Η Μολοβήστη είναι ένας παλαιός βλάχικος οικισμός στην περιοχή και η εγκατάστασή του πιθανώς χρονολογείται πριν από την οθωμανική κατάκτηση των Βαλκανίων. Κατά τη διάρκεια του πρώτου Παγκοσμίου Πολέμου, η Μολοβήστη καταλήφθηκε από το βουλγαρικό στρατό, ο οποίος εκκένωσε από το χωριό τους περισσότερους από τους βλάχους και τους έστειλε στο εσωτερικό της Βουλγαρίας και της Σερβίας. Η μετεγκατάσταση των τοπικών βλάχων οφειλόταν στις βουλγαρικές δυνάμεις που προβληματιζόντουσαν ότι υπήρχαν μεταξύ τους φιλοελληνικές και φιλοσερβικές στάσεις, με αποτέλεσμα την πιθανή συνεργασία με τους Συμμάχους της Αντάντ. Ενώ έμειναν στην εξορία, ορισμένοι χωρικοί βάλθηκαν να τα βγάλουν πέρα μόνοι τους ενώ άλλοι έκαναν καταναγκαστική εργασία για τους Βούλγαρους.

## Δημογραφικά
Σύμφωνα με την απογραφή του 2002, το χωριό είχε συνολικά 98 κατοίκους.  Οι εθνοτικές ομάδες στο χωριό περιλαμβάνουν:

*Βλάχοι: 87
*Σλαβομακεδόνες: 10
*Αλβανοί: 1

## Παραπομπές


Κατηγορία:Χωριά της Βόρειας Μακεδονίας
Μπρουνό Τσιμπαλά

Ο **Μπρουνό Τσιμπαλά** (, 20 Φεβρουαρίου 1956 - ) είναι πολιτικός από τη Λαοκρατική Δημοκρατία του Κονγκό και χρημάτισε πρωθυπουργός της χώρας από τις 18 Μαΐου 2017 ως τις 7 Σεπτεμβρίου 2019.

## Παιδεία
Ολοκλήρωσε την πρωτοβάθμια και δευτεροβάθμια εκπαίδευση στο Λουμπούμπασι και σπούδασε νομικά στο Πανεπιστήμιο Μαριάν Νγκουαμπί στην Μπραζαβίλ.

## Πολιτική σταδιοδρομία
Ξεκίνησε την πολιτική του σταδιοδρομία του από τα φοιτητικά του χρόνια τον Απρίλιο του 1980 σε ηλικία 25 ετών όταν έγινε μέλος ενός αριστερού πολιτικού κόμματος στο Ζαΐρ κατά τη διακυβέρνηση του Μομπούτου Σέσε Σέκο. Τον Δεκέμβριο του 1980ο ίδιος μαζί με 13 μέλη του κοινοβουλίου συνέταξε επιστολή με την οποία ζήτησε από τον πρόεδρο Μομπούτου να προβεί σε δημοκρατικές μεταρρυθμίσεις κατά την περίοδο που η χώρα τελούσε υπό μονοκομματικό καθεστώς.

Στις 7 Απριλίου 2017 ο πρόεδρος Ζοζέφ Καμπιλά τον διόρισε ως πρωθυπουργό στη διάρκεια τηλεοπτικής ομιλίας που μεταδόθηκε σε πανεθνικό δίκτυο. Ανέλαβε καθήκοντα στις 18 Μαΐου 2017.

Ο Τσιμπαλά ήταν υποψήφιος γερουσιαστής στις εκλογές που διεξήχθησαν τον Μάρτιο του 2019, όμως απέτυχε να εκλεγεί.

## Σύλληψη
Συνελήφθη στο Διεθνές Αεροδρόμιο Κινσάσα στις 9 Οκτωβρίου 2016 λίγο πριν επιβιβαστεί σε αεροσκάφος για τις Βρυξέλλες και τέθηκε υπό κράτηση στις κεντρικές φυλακές της Μακαλά στην Κινσάσα. Ο γενικός εισαγγελέας της χώρας τον κατηγόρησε για την οργάνωση διαδηλώσεων στις 19 και στις 20 Σεπτεμβρίου 2016 στην πρωτεύουσα. Στη συνέχεια απελευθερώθηκε προσωρινά στις 29 Νοεμβρίου 2016.

## Παραπομπές


Κατηγορία:Πρωθυπουργοί της Λαϊκής Δημοκρατίας του Κονγκό
Βιλαέτι της Ερζεγοβίνης

Το **Βιλαέτι της Ερζεγοβίνης** ήταν βιλαέτι (επαρχία) της Οθωμανικής Αυτοκρατορίας, το οποίο υφίστατο από το 1875 έως το 1877. 

Δημιουργήθηκε από τον Μέγα Βεζίρη Μαχμούντ Νεντίμ Πασά, όταν ο τελευταίος προχώρησε, το 1875, στην απόσπαση της Ερζεγοβίνης από τη Βοσνία και τη δημιουργία μίας νέας επαρχίας, η οποία αποτελείτο από δύο σαντζάκια: εκείνο του Μόσταρ και εκείνο του Γκάτσκο.

Ωστόσο, το 1877, το Βιλάετι της Ερζεγοβίνης ενσωματώθηκε εκ νέου εντός του Βιλαετιού της Βοσνίας, ενώ, έπειτα από την κρίση της Ανατολής, τέθηκε υπό τη διοίκηση της Δυαδικής Μοναρχίας, ωστόσο παρέμεινε υπό οθωμανική εξουσία έως την προσάρτησή του από την Αυστροουγγαρία το 1908.

Φέρεται να είχε έκταση της τάξεως των 14.800 τ.χλμ..

## Παραπομπές


Κατηγορία:Βιλαέτια της Οθωμανικής Αυτοκρατορίας στην Ευρώπη
Κατηγορία:Οθωμανική Βοσνία και Ερζεγοβίνη
Εγιαλέτι της Ρούμελης

Το **εγιαλέτι της Ρούμελης** (οθωμανικά τουρκικά: ایالت روم ایلی, *Eyālet-i Rūm-ėli*), γνωστό και ως **μπεηλερμπεηλίκι της Ρούμελης**, ήταν επαρχία πρώτου επιπέδου (*[[μπεηλερμπεηλίκι]]* και έπειτα *[[εγιαλέτι]]*) της Οθωμανικής Αυτοκρατορίας που περιλάμβανε το μεγαλύτερο μέρος των Βαλκανίων (Ρούμελη). Για το μεγαλύτερο μέρος της ιστορίας του ήταν επίσης η μεγαλύτερη και σπουδαιότερη επαρχία της αυτοκρατορίας. Πρωτεύουσα αρχικά ήταν η Αδριανούπολη, έπειτα η Σόφια και τέλος το Μοναστήρι. Η έκταση της περιοχής το 19ο αιώνα ήταν 48.119 τετραγωνικά μίλια (124.630 τετραγωνικά χιλιόμετρα).

## Ιστορία
Ο πρώτος μπεηλέρμπεης της Ρούμελης ήταν ο Λαλά Σαχίν Πασάς, ενώ ο τίτλος του απονεμήθηκε από τον σουλτάνο Μουράτ Α΄ ως ανταμοιβή για την κατάληψη στης Αδριανούπολης τη δεκαετία του 1360 και έλαβε στρατιωτική εξουσία στα οθωμανικά εδάφη της Ευρώπης, ως αναπληρωτής του σουλτάνου, ενώ ο σουλτάνος επέστρεψε στη Μικρά Ασία.

Από την ίδρυσή της, η επαρχία της Ρούμελης - αρχικά ονομαζόμενη *μπεηλερμπεηλίκι* ή γενικά *βιλαέτι* (επαρχία), μόνο μετά το 1591 χρησιμοποιήθηκε ο όρος *[[εγιαλέτι]]* - περιλάμβανε ολόκληρα τα ευρωπαϊκά εδάφη της οθωμανικής αυτοκρατορίας, συμπεριλαμβανομένων των παραδουνάβιων κατακτήσεων έως το Άκερμαν, μέχρι τη δημιουργία περαιτέρω εγιαλετίων το 16ο αιώνα, αρχίζοντας με το Αρχιπέλαγος (1533), Βούδα (1541) και τη Βοσνία (1580).

Η πρώτη πρωτεύουσα της Ρούμελης ήταν μάλλον η Αδριανούπολη, η οποία ήταν, μέχρι την Άλωση της Κωνσταντινούπολης το 1453, η πρωτεύουσα των Οθωμανών. Έπειτα ακολούθησε η Σόφια για λίγο και μετά πάλι η Αδριανούπολη μέχρι το 1520, όταν η Σόφια έγινε η οριστική έδρα του μπεηλέρμπεη. Την εποχή εκείνη, ο μπεηλέρμπεης της Ρούμελης ήταν ο διοικητής της σημαντικότερης στρατιωτικής δύναμης στο κράτος με τη μορφή του ιππικού των τιμαριωτών σπαχήδων, και η παρουσία του στην πρωτεύουσα κατά τη διάρκεια αυτής της περιόδου τον έκανε τακτικό μέλος του αυτοκρατορικού συμβουλίου (*[[διβάνι]]*). Για τον ίδιο λόγο, ισχυροί μεγάλοι βεζίρηδες όπως ο Μαχμούτ Πασάς Αντζέλοβιτς ή ο Πάργαλης Ιμπραήμ Πασάς κατείχαν το μπεηλερμπηλίκι από κοινού με το μεγάλο βεζίρη.

Το 18ο αιώνα, το Μοναστήρι χρησιμοποιήθηκε ως εναλλακτική κατοικία του κυβερνήτη και το 1836 έγινε επίσημα η πρωτεύουσα του *εγιαλετίου*. Την ίδια περίπου εποχή, οι μεταρρυθμίσεις του *[[Τανζιμάτ]]*, που αποσκοπούσαν στον εκσυγχρονισμό της αυτοκρατορίας, διχοτόμησαν τα νέα *εγιαλέτια* των Σκοπίων, των Ιωαννίνων και της Θεσσαλονίκης και μείωσαν το εγιαλέτι της Ρούμελης σε μερικές επαρχίες γύρω από το Μοναστήρι. Το *εγιαλέτι* συνέχισε να υφίσταται μέχρι το 1867, όταν, στο πλαίσιο της μετάβασης στο πιο ομοιόμορφο σύστημα των *[[βιλαέτι|βιλαετίων]]*, αποτέλεσε τμήμα του βιλαετίου της Θεσσαλονίκης.

## Παραπομπές


## Βιβλιογραφία
* 
* 
* 
* 
* 

Ρουμελη
Κατηγορία:Οθωμανική Θράκη
Βιλαέτι της Αδριανούπολης

Το **βιλαέτι της Αδριανούπολης** (οθωμανικά τουρκικά: ولايت ادرنه, *Vilâyet-i Edirne*) ήταν διοικητικό διαμέρισμα πρώτου επιπέδου (βιλαέτι) της Οθωμανικής Αυτοκρατορίας. Το συγκεκριμένο βιλαέτι χωρίστηκε μεταξύ Τουρκίας και Ελλάδας το 1923, με αποκορύφωμα το σχηματισμό της Δυτικής και Ανατολικής Θράκης μετά τον Α΄ Παγκόσμιο Πόλεμο ως μέρος της Συνθήκης της Λωζάνης. Μικρή μερίδα του βιλαετίου δόθηκε στη Βουλγαρία στη Συνθήκη του Βουκουρεστίου (1913) μετά τους βαλκανικούς πολέμους. Στα τέλη του 19ου αιώνα, σύμφωνα με πληροφορίες, είχε έκταση 26.160 τετραγωνικών μιλίων (67.800 τετραγωνικά χιλιόμετρα). Στην ανατολική πλευρά συνόρευε με το βιλαέτι της Κωνσταντινούπολης, τη Μαύρη Θάλασσα και τη Θάλασσα του Μαρμαρά, στα δυτικά με το βιλαέτι της Θεσσαλονίκης, στα βόρεια με την Ανατολική Ρωμυλία (το 1885 ενσωματώθηκε στη Βουλγαρία) και στα νότια με το Αιγαίο Πέλαγος.

## Σαντζάκια
Σαντζάκια του βιλαετίου:
# Σαντζάκι της Αδριανούπολης
# Σαντζάκι του Κιρκλαρελί
# Σαντζάκι του Τεκιρντάγ
# Σαντζάκι της Καλλίπολης
# Σαντζάκι του Δεδέαγατς
# Σαντζάκι της Γκιουμουλτζίνας
# Σαντζάκι της Φιλιππούπολης

## Παραπομπές


Αδριανουπολης
Κατηγορία:Οθωμανική Θράκη
Κατηγορία:Αδριανούπολη
Λάκκα Πέλλας

Η **Λάκκα** είναι οικισμός της Κεντρικής Μακεδονίας στην Περιφερειακή Ενότητα Πέλλας.

## Γεωγραφικά - ιστορικά στοιχεία
Η Λάκκα βρίσκεται στους πρόποδες όρους Παϊκου, νοτιοδυτικά του όρους Πλαγιάρι σε υψόμετρο 120 μέτρα ενώ απέχει περίπου 22 χλμ. Δ.-ΒΔ. από τα Γιαννιτσά (έδρα του δήμου) και 69 από την Θεσσαλονίκη. Πρόκειται για τυπικό βλαχοχώρι, ένας τόπος κτηνοτρόφων όπου παράγονται τυροκομικά προϊόντα υψηλής ποιότητας. Οι κάτοικοι προήλθαν κυρίως από την Αετομηλίτσα και τα Λιβάδια. Ο τοπικός, πολιτιστικός σύλλογος "Μπάμπιανη" διατηρεί ζωντανό το λαϊκό πολιτισμό με δράσεις και δρώμενα.

Αναφέρεται επίσημα το 1918 στο ΦΕΚ 152Α - 09/07/1918 να προσαρτάται στην κοινότητα Ισπερλίκ με την ονομασία από την τουρκοκρατία *Μπάμπιανη.* Το 1928 με το ΦΕΚ 81Α - 14/05/1928 μετονομάστηκε σε Λάκκα και το 1966 με το ΦΕΚ 8Α - 15/01/1966 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι,  αποτελεί την κοινότητα Λάκκας η οποία υπάγεται στη δημοτική ενότητα Κύρρου του Δήμου Πέλλας ενώ σύμφωνα με την απογραφή του 2011 απογράφησαν 372 κάτοικοι.

Οι απογραφές πληθυσμού μετά τον Β' Παγκόσμιο Πόλεμο είναι:

*απογράφεται στην Κοινότητα Καλής

## Παραπομπές


Κατηγορία:Χωριά της περιφερειακής ενότητας Πέλλας
Κατηγορία:Δήμος Πέλλας
Γκόλντι Χον

Η **Γκόλντι Χον** ή **Γκόλντι Χόουν** (αγγλικά: *Goldie Hawn*, 21 Νοεμβρίου 1945) είναι Αμερικανίδα ηθοποιός, σκηνοθέτρια και παραγωγός.

## Βιογραφία
Γεννήθηκε το 1945 στην Ουάσινγκτον και έχει εβραϊκή καταγωγή από το μέρος της μητέρας της.

Το 1970 βραβεύτηκε με Όσκαρ και Χρυσή Σφαίρα Β' Γυναικείου Ρόλου για την ερμηνεία της στην ταινία ''Το αγκάθι'' (Cactus Flower, 1969), ενώ ήταν υποψήφια και για Χρυσή Σφαίρα καλύτερης πρωτοεμφανιζόμενης.

Στον κινηματογράφο έχει εμφανιστεί σε ταινίες όπως: *The Sugarland Express,* *Foul Play - [[Παιχνίδι για δολοφόνους]], Seems Like Old Times, Το Κλαμπ των χωρισμένων γυναικών*, *[[Ο Θάνατος Σου Πάει Πολύ|Ο θάνατος σου πάει πολύ]], Γυναίκα στη θάλασσα,  Private Benjamin, Bird on a Wire, Housesitter, Deceived, CrissCross, [[Όλοι λένε σ' αγαπώ]], The Banger Sisters, Τα χρονικά των Χριστουγέννων κ.α.*

Στην τηλεόραση έχει παίξει στις σειρές *Rowan & Martin's Laugh-In* και *Good Morning, World*, ενώ έχει δώσει τη φωνή της στο *[[Φινέας και Φερμπ]]*. Στο θέατρο έκανε το ντεμπούτο της το 1964 στο έργο *[[Ρωμαίος και Ιουλιέτα]]*.

Από το 1983 έχει σχέση με τον Κερτ Ράσελ, με τον οποίο έχει αποκτήσει έναν γιο, τον Γουάιατ.

## Φιλμογραφία

## Παραπομπές


Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Κατηγορία:Αμερικανίδες ηθοποιοί θεάτρου
Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Βραβευμένες με Χρυσή Σφαίρα Β΄ Γυναικείου Ρόλου
Κατηγορία:Αμερικανοεβραίοι
Ερρίκος της Πρωσίας (1726-1802)

O **Ερρίκος** (γερμ. *Heinrich*, 18 Ιανουαρίου 1726 - 3 Αυγούστου 1802) από τον Οίκο των Χοεντσόλλερν ήταν πρίγκιπας της Πρωσίας. Του προτάθηκε να γίνει βασιλιάς των ΗΠΑ.

## Βιογραφία
Ο *Φρειδερίκος Ερρίκος Λουδοβίκος* ήταν ο τρίτος γιος του Φρειδερίκου Γουλιέλμου Α΄ της Πρωσίας και της Σοφίας Δωροθέας των Γουέλφων-Αννοβέρου, κόρης του Γεωργίου Α΄ της Μεγάλης Βρετανίας.

Το 1802 απεβίωσε στο Ανάκτορο Ράινσμπεργκ της Πρωσίας σε ηλικία 76 ετών και τάφηκε στο ανάκτορο σε πυραμιδόσχημο τάφο.

## Οικογένεια
Νυμφεύθηκε το 1752 τη Βιλελμίνη, κόρη του Μαξιμιλιανού της Έσσης-Κάσσελ. Δεν απέκτησαν απογόνους.

## Πρόγονοι


## Πηγές
* Richard Krauel: «Prince Henry of Prussia and the Regency of the United States, 1786», *The American Historical Review*, Vol. 17, No. 1 (October, 1911), pp. 44-51

## Παραπομπές


Κατηγορία:Οίκος των Χοεντσόλερν
Ερρίκος της Πρωσίας (1747-1767)

Ο **Ερρίκος**, γερμ. Heinrich (30 Δεκεμβρίου 1747 - 26 Μαΐου 1767) από τον Οίκο των Χοεντσόλερν ήταν πρίγκιπας της Πρωσίας.

## Βιογραφία
Ο Φρειδερίκος Ερρίκος Κάρολος ήταν ο δευτερότοκος γιος του Αυγούστου-Γουλιέλμου πρίγκιπα της Πρωσίας και της Λουίζας των Γουέλφων, κόρης του Φερδινάνδου-Αλβέρτου Β΄ δούκα του Μπράουνσβαϊγκ-Βόλφενμπυτελ.

Ο πατέρας του απεβίωσε όταν ο Ερρίκος ήταν 11 ετών και στα 17 του απέκτησε επίτροπο τον συνταγματάρχη Χανς φον Μπλούμενταλ, διοικητή της Προσωπικής Φρουράς. Ο Ερρίκος και ο κατά τρία έτη μεγαλύτερος αδελφός του Φρειδερίκος-Γουλιέλμος Β΄ περνούσαν αρκετό χρόνο στην ιδιοκτησία του συνταγματάρχη στο Πάρετς.

Από νέος έλαβε στρατιωτικές προαγωγές και διακρίσεις· το 1748 έγινε μέλος του Τάγματος του Μέλανος Αετού και το 1764 λοχαγός και υποδιοικητής του 1ου τάγματος της Προσωπικής Φρουράς του βασιλιά. Τον Σεπτέμβριο του ίδιου έτος προήχθη σε διοικητή και το 1767 έγινε αντισυνταγματάρχης από τον θείο του Φρειδερίκο Β΄ της Πρωσίας.

Ήταν ένας πολλά υποσχόμενος λοχαγός στη Φρουρά και ο θείος του έτρεφε πολλές ελπίδες σε αυτόν. Το 1767 πήγαινε με την επιλαρχία του των θωρακοφόρων σε παρέλαση και επιθεώρηση, αλλά στο Πρότσεν που σταμάτησε, κόλλησε ευλογιά και απεβίωσε προς λύπη του θείου του.

Ήταν 20 ετών και άγαμος.

## Πρόγονοι


## Πηγές
* Ripley, George; Dana, Charles A., eds. (1879). "August Wilhelm". The American Cyclopædia.

## Παραπομπές


Κατηγορία:Οίκος των Χοεντσόλερν
Κάρολος της Πρωσίας

Ο **Κάρολος** (γερμ. *Karl*, 29 Ιουνίου 1801 - 21 Ιανουαρίου 1883) από τον Οίκο των Χοεντσόλλερν ήταν πρίγκιπας της Πρωσίας.

## Βιογραφία
Ο *Φρειδερίκος Κάρολος Αλέξανδρος* ήταν ο τρίτος  γιος του Φρειδερίκου Γουλιέλμου Γ΄ της Πρωσίας και της Λουίζας, κόρης του Καρόλου Β΄ του Μεκλεμβούργου-Στρέλιτς.

Νυμφεύτηκε τη Μαρία της Σαξονίας-Βαϊμάρης-Άιζεναχ και ο αδελφός του Γουλιέλμος, μελλοντικός αυτοκράτορας της Γερμανίας, νυμφεύτηκε την Αυγούστα, αδελφή της Μαρίας. Το 1883 απεβίωσε στο Βερολίνο σε ηλικία 82 ετών και τάφηκε στο Ναό των Αγίων Πέτρου & Παύλου στο Βάνζεε του Βερολίνου.

## Οικογένεια
Νυμφεύτηκε το 1827 τη Μαρία, κόρη του Καρόλου Φρειδερίκου της Σαξονίας-Βαϊμάρης-Άιζεναχ, και είχε τέκνα:
* Φρειδερίκος Κάρολος (1828 - 1885), Πρίγκιπας της Πρωσίας.
* Λουίζα (1829 - 1901), παντρεύτηκε τον Αλέξιο της Έσσης-Φίλιππσταλ-Μπάρχφελτ.
* Άννα (1836 - 1918), παντρεύτηκε τον Φρειδερίκο Γουλιέλμο Β΄ της Έσσης.

## Πρόγονοι


## Πηγές
* "Prince Charles of Prussia", The New York Times, Berlin, 19 June 1882
* Le livre d'or de l'ordre de Léopold et de la croix de fer, Volume 1 /Ferdinand Veldekens

## Αναφορές


Κατηγορία:Οίκος των Χοεντσόλερν
Φρειδερίκος Κάρολος της Πρωσίας (1828-1885)

Ο **Φρειδερίκος Κάρολος** (γερμ. *Friedrich-Karl*, 20 Μαρτίου 1828 – 15 Ιουνίου 1885) από τον Οίκο των Χοεντσόλλερν ήταν πρίγκιπας της Πρωσίας.

## Βιογραφία
Ο *Φρειδερίκος Κάρολος Νικόλαος* ήταν ο μόνος γιος του Καρόλου της Πρωσίας και της Μαρίας των Βέττιν, κόρης του Καρόλου Φρειδερίκου της Σαξονίας-Βαϊμάρης-Άιζεναχ.

Το 1885 απεβίωσε στο κυνηγετικό περίπτερο Γιάγκντσλος Γκλήνικε του Πότσδαμ.

## Οικογένεια
Νυμφεύτηκε το 1854 τη Μαρία Άννα, κόρη του Λεοπόλδου Δ΄ του Άνχαλτ, και είχε τέκνα:
* Μαρία (1855 - 1888), παντρεύτηκε πρώτα τον Ερρίκο των Κάτω Χωρών και μετά τον Αλβέρτο της Σαξονίας-Αλτεμβούργου.
* Ελισάβετ Άννα (1857 - 1895), παντρεύτηκε τον Φρειδερίκο Αύγουστο Β΄ του Ολδεμβούργου.
* *Άννα* Βικτωρία Καρλόττα Αυγούστα Αδελαΐδα (26 Φεβρουαρίου - 6 Μαΐου 1858).
* Λουίζα Μαργαρίτα (1860 - 1917), παντρεύτηκε τον Αρθούρο, Δούκα του Κόννωτ & Στράθερν (Οίκος Βέττιν-Σαξονίας-Κόμπουργκ & Γκότα).
* Φρειδερίκος Λεοπόλδος (1865 - 1931), Πρίγκιπας της Πρωσίας.

## Πρόγονοι

## Πηγές
* "Prince Frederick Charles of Prussia", The Irish Times, 27 July 1878

## Παραπομπές


Κατηγορία:Οίκος των Χοεντσόλερν
Φρειδερίκος Λεοπόλδος της Πρωσίας

Ο **Φρειδερίκος Λεοπόλδος** (γερμ. *Friedrich Leopold Prinz von Preußen*, 14 Νοεμβρίου 1865 – 13 Σεπτεμβρίου 1931) του Οίκου των Χοεντσόλλερν ήταν πρίγκιπας της Πρωσίας.

## Βιογραφία
Ο *Ιωακείμ Κάρολος Γουλιέλμος Φρειδερίκος Λεοπόλδος* ήταν το πέμπτο παιδί και ο μόνος γιος του Φρειδερίκου Καρόλου της Πρωσίας και της Μαρίας Άννας, κόρης του Λεοπόλδου Δ΄ του Άνχαλτ.

Το 1931 απεβίωσε στην κωμόπολη Κρόγιανκε του Λάνντκραϊς Φλάτοβ της Δυτικής Πρωσίας σε ηλικία 66 ετών.

## Οικογένεια
Το 1889 νυμφεύθηκε τη Λουίζα Σοφία, κόρη του Φρειδερίκου Η΄ του Σλέσβιχ-Χόλσταϊν, και είχε τέσσερα τέκνα:
* Βικτωρία Μαργαρίτα (1890 - 1923), παντρεύτηκε τον Ερρίκο ΛΓ΄ του Ρόυς-Κέστριτς.
* Φρειδερίκος Σιγισμούνδος (1891 - 1927), Πρίγκιπας της Πρωσίας.
* Φρειδερίκος Κάρολος (1893 - 1917), Πρίγκιπας της Πρωσίας, πέθανε κατά τον Α΄ Παγκόσμιο Πόλεμο.
* Φραγκίσκος Ιωσήφ Όσκαρ Ερνέστος Πατρίκιος *Φρειδερίκος Λεοπόλδος* (1895 - 1959).

## Πρόγονοι

## Πηγές
* Zivkovic, Georg: Heer- und Flottenführer der Welt. Biblio Verlag, Osnabrück, 1971 S. 427-428 ISBN 3-7648-0666-4
## Παραπομπές


Κατηγορία:Οίκος των Χοεντσόλερν
Φρειδερίκος Σιγισμούνδος της Πρωσίας

Ο **Φρειδερίκος Σιγισμούνδος** (γερμ. *Friedrich Sigismud*, 17 Δεκεμβρίου 1891 - 6 Ιουλίου 1927) του Οίκου των Χοεντσόλλερν ήταν πρίγκιπας της Πρωσίας.

## Βιογραφία
Ο *Ιωακείμ Βίκτωρ Γουλιέλμος Λεοπόλδος Φρειδερίκος Σιγισμούνδος* ήταν το δεύτερο παιδί και ο πρωτότοκος γιος του Φρειδερίκου Λεοπόλδου της Πρωσίας και της Λουίζας Σοφίας, κόρης του Φρειδερίκου Η΄ του Σλέσβιχ-Χόλσταϊν.

Το 1927 απεβίωσε στη Λουκέρνη της Ελβετίας σε ηλικία 36 ετών.

## Οικογένεια
Νυμφεύτηκε το 1916 τη *Μαρία Λουίζα* Δάγμαρ Ματθίλδη Καρλόττα (1897 - 1938), κόρη του Φρειδερίκου του Σάουμπουργκ-Λίππε, και είχε δύο τέκνα:
* *Λουίζα Βικτωρία* Μαργαρίτα Αντωνία Σιγλίνδη Αλεξανδρινή Στεφανία Θύρα (1917 - 2009), παντρεύτηκε τον Χανς Ράινολτ.
* Φρειδερίκος Κάρολος (1919 - 2006), νυμφεύτηκε πρώτα τη λαίδη Ερμάιονι Μαίρυ Μόρτον Στιούαρτ και μετά την Άντελαϊντ φον Μπόκουμ-Ντολφς.

## Πηγές
* Zivkovic, Georg: *Heer- und Flottenführer der Welt*. Biblio Verlag, Osnabrück, 1971 S. 427-428 ISBN 3-7648-0666-4
* C. Arnold McNaughton: *The Book of Kings: A Royal Genealogy, in 3 volumes* (London, U.K.: Garnstone Press, 1973), volume 1, page 67.
## Παραπομπές


Κατηγορία:Οίκος των Χοεντσόλερν
Φρειδερίκος Κάρολος της Πρωσίας (1893-1917)

Ο **Φρειδερίκος Κάρολος** (γερμ. *Friedrich Karl von Preußen*, 6 Απριλίου 1893 - 6 Απριλίου 1917) από τον Οίκο των Χοεντσόλλερν ήταν πρίγκιπας της Πρωσίας.

## Βιογραφία
Ο *Τάσσιλος Γουλιέλμος Ουμβέρτος Λεοπόλδος Φρειδερίκος Κάρολος* ήταν ο δευτερότοκος γιος του Φρειδερίκου Λεοπόλδου της Πρωσίας και της Λουίζας Σοφίας, κόρης του Φρειδερίκου Η΄  του Σλέσβιχ-Χόλσταϊν.

Ήταν μέλος της ομάδας Ιππασίας στους Ολυμπιακούς Αγώνες του 1912, όπου κέρδισε το χάλκινο μετάλλιο στο αγώνισμα μετ' εμποδίων με το άλογό του "Gibson Boy". Πολέμησε κατά τον Α΄ Παγκόσμιο Πόλεμο ως αεροπόρος, το διάστημα 1914-17. Διοίκησε την Πυροβολαρχία 258 και έκανε ιπτάμενες περιπολίες με ένα μονοθέσιο μαχητικό Jasta Boelcke, όποτε ήταν δυνατό. Το 1917 μία σφαίρα στον κινητήρα του και μία ελαφρά πληγή στο πόδι τον ανάγκασε να προσγειωθεί. Με το αεροσκάφος του "Albatros" προσγειώθηκε σε *[[Ουδέτερη ζώνη|ουδέτερη περιοχή]]*, δηλ. σε ζώνη μεταξύ εχθρικών στρατευμάτων. Όταν έτρεξε προς τη τις γραμμές του, πυροβολήθηκε στην πλάτη και τραυματίστηκε σοβαρά από Αυστραλιανό στράτευμα. Αιχμαλωτίστηκε και απεβίωσε από τα τραύματά του το 1917 στο Σαιντ-Ετιέν-ντυ-Ρουβραί. Ήταν 24 ετών και άγαμος.

## Πηγές
* Schench, G. Handbuch über den Königlich Preuβischen Hof und Staat fur das Jahr 1908. Berlin, Prussia, 1907.
## Παραπομπές


Κατηγορία:Οίκος των Χοεντσόλερν
Παλαιοχώρι Ιωαννίνων

Με την ονομασία **Παλαιοχώρι Ιωαννίνων** αναφέρονται οι οικισμοί:
* Παλαιοχώρι Συρράκου Ιωαννίνων, οικισμός του Δήμου Βορείων Τζουμέρκων. 
* Παλαιοχώρι Μπότσαρη Ιωαννίνων, οικισμός του Δήμου Δωδώνης.
* Παλαιοχώρι Μικρού Περιστερίου Ιωαννίνων, οικισμός του Δήμου Μετσόβου.
Σαντζάκι του Δεδέαγατς

Το **σαντζάκι του Δεδέαγατς** (τουρκικά: *Dedeağaç Sancağı*) ήταν μια δευτέρου επιπέδου επαρχία (σαντζάκι) της Οθωμανικής Αυτοκρατορίας στη Θράκη, που αποτελούσε τμήμα του βιλαετίου της Αδριανούπολης. Η πρωτεύουσά του σαντζακίου ήταν το Δεδέαγατς, η μετέπειτα Αλεξανδρούπολη στην Ελλάδα.

## Ιστορία και διοικητική διαίρεση
Το 1878 συστάθηκε το **σαντζάκι του Διδυμοτείχου** έξω από το έδαφος των σαντζακίων της Καλλίπολης και της Αδριανούπολης, καθώς και της νήσου Σαμοθράκης, που μέχρι τότε ανήκε στο βιλαέτι του Αρχιπελάγους. Η έδρα του ήταν αρχικά το Διδυμότειχο, αλλά μεταφέρθηκε στο Δεδέαγατς το 1884. Το ίδιο το Διδυμότειχο επέστρεψε αργότερα στο σαντζάκι της Αδριανούπολης.

Το σαντζάκι συνέχισε να υφίσταται μέχρι την κατοχή του από τα βουλγαρικά στρατεύματα κατά τον Πρώτο Βαλκανικό Πόλεμο (1912–1913), μετά τον οποίο το τμήμα δυτικά του Έβρου έγινε βουλγαρική (και μετά το 1919 ελληνική) επαρχία, ενώ το ανατολικό τμήμα παρέμεινε υπό τουρκικό έλεγχο για την περίοδο 1919–1922, όταν βρισκόταν υπό συμμαχικό και ελληνικό έλεγχο.

## Διοικητική διαίρεση
thumb|Χάρτης του βιλαετίου της Αδριανούπολης που περιλαμβάνει το σαντζάκι του Δεδέαγατς
Εμπεριείχε τρεις υποεπαρχίες ή καζάδες οι οποίοι υποδιαιρούνταν περαιτέρω σε ναχαγιέ. Από αυτούς, ο καζάς του Δεδέαγατς και το μεγαλύτερο μέρος του καζά του Σουφλίου βρίσκονται σήμερα στην Ελλάδα, ενώ ο καζάς του Αίνου με τα τμήματα του καζά του Σουφλίου ανατολικά του ποταμού Έβρου βρίσκονται στην Τουρκία.

Οι διοικητικές διαιρέσεις του σαντζακίου ήταν οι εξής:
* Κάζας του Δεδέαγατς (Αλεξανδρούπολη): Φερετζίκ, Μεκρί, Σαχίνλερ, Σαμοθράκη, Δογανχισάρ
* Κάζας του Σουφλίου (Σουφλί): Πιτσίκη, Πεσσάνη, Καμπελέρ-ι Μπάλα, Δερβέντ, Έδε, Ιψάλα
* Κάζας του Αίνου (Ενέζ): Ενέζ ή Κοτζά Αλί

## Παραπομπές


Κατηγορία:Οθωμανική Θράκη
Κατηγορία:Σαντζάκια της Οθωμανικής Αυτοκρατορίας στην Ευρώπη
Κατηγορία:Ιστορία της Θράκης
Κατηγορία:Αλεξανδρούπολη
Σαβιλιάνο

Το **Σαβιλιάνο** (ιταλικά: *Savigliano*) είναι κοινότητα του Πεδεμόντιου στη βόρεια Ιταλία, στην επαρχία Κούνεο, περίπου 50 χιλιόμετρα (31 μίλια) νότια του Τορίνου με σιδηρόδρομο.

Έχει σημαντικά εργοστάσια επεξεργασίας σιδήρου, χυτήρια, μηχανήματα ατμομηχανής (κάποτε ιδιοκτησία της Fiat Ferroviaria, τώρα από την Alstom) και μεταξωτά, καθώς και εργοστάσια παραγωγής ζάχαρης, εκτυπωτικά εργοστάσια και μονάδες παραγωγής μεταξιού. Διατηρεί ακόμα μερικά ίχνη των αρχαίων τειχών της, κατεδαφισμένο το 1707, και την κοινοτική εκκλησία (S. Andrea), και μια θριαμβευτική αψίδα που ανεγέρθηκε προς τιμή του γάμου του Καρόλου Εμμανουήλ Α΄ της Σαβοΐας με την Αικατερίνη Μικαέλα της Ισπανίας. Στην περιοχή υπάρχει επίσης μουσείο τρένων.

Το Σαβιλιάνο είναι η πατρίδα του αστρονόμου Τζοβάνι Σκιαπαρέλι, καθώς και του φιλέλληνα Σαντόρε ντι Σανταρόζα ο οποίος συμμετείχε στην ελληνική επανάσταση του 1821.

## Αδελφοποιήσεις
*  Πύλος, Ελλάδα, από το 1962
*  Μαρμάννο, Ιταλία, από το 1962
*  Βίλλα Μαρία, Αργεντινή, από το 2000

## Παραπομπές


## Εξωτερικοί Σύνδεσμοι
*  

Κατηγορία:Δήμοι της Επαρχίας του Κούνεο
Αλβέρτος της Πρωσίας (1809-1872)

Ο **Αλβέρτος** (γερμ. *Albrecht*, 4 Οκτωβρίου 1809 - 14 Οκτωβρίου 1872) του Οίκου των Χοεντσόλλερν ήταν πρίγκιπας της Πρωσίας.

## Βιογραφία
Ο *Φρειδερίκος Ερρίκος Αλβέρτος* ήταν το δέκατο παιδί και ο τέταρτος γιος του Φρειδερίκου Γουλιέλμου Γ΄ της Πρωσίας και της Λουίζας, κόρης του Καρόλου Β΄ του Μεκλεμβούργου-Στρέλις.

Το 1872 απεβίωσε στο Βερολίνο σε ηλικία 63 ετών και τάφηκε στο Μαυσωλείο του Πάρκου του Ανακτόρου Σαρλόττενμπουργκ της πόλης.

## Οικογένεια
Νυμφεύτηκε πρώτα το 1830 τη Μαριάννα των Νάσσαου, κόρη του Γουλιέλμου Α΄ των Κάτω Χωρών, και είχε τρία τέκνα:
* Καρλόττα (1831 - 1855), παντρεύτηκε το Γεώργιο Β΄ της Σαξονίας-Μάινινγκεν.
* Αλβέρτος (1837 - 1906), Πρίγκιπας της Πρωσίας.
* Αλεξανδρινή (1842 - 1906), παντρεύτηκε το Γουλιέλμο του Μεκλεμβούργου-Σβερίν.

Έζησαν σε διάσταση και ο Αλβέρτος έκανε δεύτερο γάμο το 1853 με τη Ροζαλί Βιλελμίνε Γιοχάννα φον Ράουχ, κόρη του Γούσταφ φον Ράουχ, αρχηγού του Πρωσικού Επιτελείου και υπουργού Πολέμου. Ο γάμος ήταν μοργανατικός και στη σύζυγό του και στους απογόνους τους δόθηκε ο τίτλος του *[[Κόμης|Κόμη/Κόμισσας]] του Χόεναου*. Είχε τέκνα:
* Γουλιέλμος (1854 - 1930), Κόμης του Χόεναου. Νυμφεύτηκε τη Μαργαρίτα, κόρη του Ούγου του Χόενλοε-Έρινγκεν.
* Φρειδερίκος (1857 - 1914), Κόμης του Χόεναου. Γιος του ήταν ο:
** Γουλιέλμος (1884 - 1957), Κόμης του Χόεναου. Συμμετείχε στους Ολυμπιακούς του 1912 στην ιππασία και έλαβε το χάλκινο μετάλλιο.

## Πρόγονοι


## Πηγές
* The Peerage – Friedrich Heinrich Albrecht Prinz von Preußen

## Παραπομπές


Κατηγορία:Οίκος των Χοεντσόλερν
Φρειδερίκος του Χόεναου

Ο **Φρειδερίκος** (γερμ. *Friedrich*, 21 Μαΐου 1857 - 15 Απριλίου 1914) από τον Οίκο των Χοεντσόλλερν ήταν κόμης του Χόεναου.

## Βιογραφία
Ο *Αλβέρτος Φρειδερίκος Γουλιέλμος Βερνάρδος* ήταν ο δευτερότοκος γιος του Αλβέρτου της Πρωσίας και της Ροζαλί φον Ράουχ, κόρης του Γκούσταφ φον Ράουχ, αρχηγού του Πρωσικού Επιτελείου και υπουργού Πολέμου. Ο γάμος ήταν μοργανατικός και η Ροζαλί και οι απόγονοί της έλαβαν τον τίτλο του *κόμη*/*κόμισσας του Χάναου*.

Το 1914 απεβίωσε στο Όχελχερμσντορφ σε ηλικία 57 ετων.

## Οικογένεια
Νυμφεύτηκε το 1881 την Καρλόττα φον ντερ Ντέκεν και είχε τέκνα:
* Άλμπερτ (1882 - 1966).
* Γουλιέλμος (1884 - 1957), αγωνίστηκε στους Ολυμπιακούς Αγώνες του 1912 στην ιππασία.
* Φρήντριχ Καρλ (1895 - 1929).
* Φρήντριχ Φραντς (1896 - 1918), απεβίωσε στη μάχη κατά τον Α΄ Παγκόσμιο Πόλεμο.

## Πρόγονοι

## Πηγές
* John C. G. Röhl, *Wilhelm II.: der Aufbau der persönlichen Monarchie, 1888-1900*, Munich: C. H. Beck, 2001, pp. 744seqq.
* Wolfgang Wippermann, *Skandal im Jagdschloss Grunewald. Männlichkeit und Ehre im deutschen Kaiserreich*, Darmstadt: Primus Verlag, 2010. ISBN 3-89678-810-8
* http://www.blasewitz1.de/albrecht.htm 
* https://web.archive.org/web/20071010040150/http://www.auris-subtilis.de/as-media/booklets/book-albrechtsbg.pdf
* John C. G. Röhl, *Kaiser, Hof und Staat: Wilhelm II. und die deutsche Politik*, Munich: C. H. Beck, 2002, p. 108

## Αναφορές


Κατηγορία:Οίκος των Χοεντσόλερν
Γουλιέλμος του Χόεναου

Ο **Βίλχελμ** (γερμ. *Wilhelm*, 27 Νοεμβρίου 1884 - 11 Απριλίου 1957) από τον Οίκο των Χοεντσόλλερν ήταν κόμης του Χόεναου.

## Βιογραφία
Ο *Βίλχελμ Άλμπρεχτ Καρλ Όττο Αλεξάντερ* ήταν ο δευτερότοκος γιος του Φρειδερίκου, Κόμη του Χόεναου, και της Καρλόττα φον ντερ Ντέκεν. Ο Φρειδερίκος ήταν γιος του Αλβέρτου της Πρωσίας και της Ροζαλία φον Ράουχ· ο γάμος ήταν μοργανατικός.

Συμμετείχε στους Ολυμπιακούς Αγώνες του 1912 στην Ιππασία, όπου κέρδισε το χάλκινο μετάλλιο στον αγώνα μετ' εμποδίων. Μαζί του συμμετείχε και ο γιος του 2ου εξαδέλφου του, Φρειδερίκος Κάρολος της Πρωσίας. Μεταξύ των ετών 1920-33 κέρδισε 227 τουρνουά σε πολλές χώρες της Ευρώπης.

## Οικογένεια
Το 1916 παντρεύτηκε την κόμισσα Άννα Βάντα Σάρα Έλλινορ Χένκελ φον Ντόννερσμαρκ. Απέκτησαν δύο παιδιά:

* *Σαρλόττε* Ελίζαμπετ Χέντβιχ Βιλελμίνε Ροζαλί Σάρα Άννα Λόρι (1917 - 2016)
* *Άλμπρεχτ* Βίλχελμ Φρήντριχ Καρλ Χούγκο Έμπερχαρντ Μαξ (1919 - 1940)

Μετά το διαζύγιό του παντρεύτηκε την Έλλεν Ρέτεμαγιερ-Κέτσεντορφ το 1932.

## Πρόγονοι

## Πηγές
* John C. G. Röhl, *Wilhelm II.: der Aufbau der persönlichen Monarchie, 1888-1900*, Munich: C. H. Beck, 2001, pp. 744seqq.
* Wolfgang Wippermann, *Skandal im Jagdschloss Grunewald. Männlichkeit und Ehre im deutschen Kaiserreich*, Darmstadt: Primus Verlag, 2010. ISBN 3-89678-810-8
* http://www.blasewitz1.de/albrecht.htm 
* https://web.archive.org/web/20071010040150/http://www.auris-subtilis.de/as-media/booklets/book-albrechtsbg.pdf
* John C. G. Röhl, *Kaiser, Hof und Staat: Wilhelm II. und die deutsche Politik*, Munich: C. H. Beck, 2002, p. 108

## Αναφορές


Κατηγορία:Οίκος των Χοεντσόλερν
Αλβέρτος της Πρωσίας (1837-1906)

Ο **Αλβέρτος** (γερμ. *Albrecht*, 8 Μαΐου 1837 - 13 Σεπτεμβρίου 1906) από τον Οίκο των Χοεντσόλλερν ήταν πρίγκιπας της Πρωσίας.

## Βιογραφία
Ο *Φρειδερίκος Γουλιέλμος Νικόλαος Αλβέρτος* ήταν το τρίτο (δεύτερο επιβιώσαν) παιδί και ο δευτερότοκος (μοναδικό επιβιώσας) γιος του Αλβέρτου της Πρωσίας και της Μαριάννας των Νασσάου, κόρης του Γουλιέλμου Α΄ των Κάτω Χωρών.

Το 1906 απεβίωσε στο Κάμεντς (σημερινό *Καμιένετς Ζομποβίτσκι*) σε ηλικία 69 ετών και τάφηκε στην πόλη εκεί.

## Οικογένεια
Νυμφεύτηκε το 1873 τη Μαρία, κόρη του Ερνέστου Α΄ της Σαξονίας-Αλτεμβούργου, και είχε τέκνα:
* Φρειδερίκος Ερρίκος (1874 - 1940), Πρίγκιπας της Πρωσίας.
* Ιωακείμ Αλβέρτος (1876 - 1939), Πρίγκιπας της Πρωσίας.
* Φρειδερίκος Γουλιέλμος (1880 - 1925), Πρίγκιπας της Πρωσίας.

## Πρόγονοι

## Πηγές
* "Memorial Notices", *The Manchester Guardian*, 11 October 1898

## Παραπομπές


Κατηγορία:Οίκος των Χοεντσόλερν
Ιωακείμ Αλβέρτος της Πρωσίας

Ο **Ιωακείμ Αλβέρτος** (γερμ. *Joachim Albert*, 27 Σεπτεμβρίου 1876 - 24 Οκτωβρίου 1939) από τον Οίκο των Χοεντσόλλερν ήταν πρίγκιπας της Πρωσίας.

## Βιογραφία
Ο *Γουλιέλμος Φρειδερίκος Κάρολος Ερνέστος Ιωακείμ Αλβέρτος* ήταν ο δευτερότοκος γιος του Αλβέρτου της Πρωσίας και της Μαρίας των Βέττιν, κόρης του Ερνέστου Α΄ της Σαξονίας-Αλτεμβούργου.

Το 1939 απεβίωσε σε ηλικία 63 ετών.

## Οικογένεια
Νυμφεύτηκε πρώτα τη Μαρί φον Μπλιχ-Ζούλτσερ. Ο γάμος δεν αναγνωρίστηκε από τον Οίκο του και είχε πολλές δημόσιες συγκρούσεις με τον 2ο εξάδελφό του Γουλιέλμο Β΄ της Γερμανίας.

Το 1920 έκανε δεύτερο γάμο με την Καρολίνε Κορνέλια Στόκχαμμερ· διαζεύχθηκαν το 1936.

## Πρόγονοι

## Παραπομπές


## Πηγές
* "Prince Joachim Plans a Concert in Newark", The New York Times, New York, 12 March 1928

Κατηγορία:Οίκος των Χοεντσόλερν
Φρειδερίκος Γουλιέλμος της Πρωσίας

Ο **Φρειδερίκος Γουλιέλμος** (γερμ. *Friedrich Wilhelm*, 12 Ιουλίου 1880 - 9 Μαρτίου 1925) του Οίκου των Χοεντσόλλερν ήταν πρίγκιπας της Πρωσίας.

## Βιογραφία
Ο *Φρειδερίκος Γουλιέλμος Βίκτωρ Κάρολος Ερνέστος Αλέξανδρος Ερρίκος* ήταν ο τρίτος γιος του Αλβέρτου της Πρωσίας και της Μαρίας των Βέττιν, κόρης του Ερνέστου Α΄  της Σαξονίας-Αλτεμβούργου.

Απεβίωσε στη Δρέσδη το 1925, σε ηλικία 45 ετών, και τάφηκε στο Κάμεντς.

## Οικογένεια
Νυμφεύτηκε το 1910 την Αγαθή του Χόενλοε-Σίλινγκσφυρστ, κόρη του Βίκτωρα Β΄ του Ράτιμπορ. και είχε τέσσερα τέκνα:
* Μαρία Θηρεσία (1911 - 2005), παντρεύτηκε τον Άλοϋς Ρούντολφ Χουχ.
* Λουίζα Ερριέττα (1912 - 1973), παντρεύτηκε το Βίλεμ Σμαλτς.
* Μαριάννα (1913 - 1983), παντρεύτηκε το Γουλιέλμο της Έσσης-Φίλιππσταλ-Μπάρχφελτ.
* Ελισάβετ (1919 - 1961), παντρεύτηκε το Χάιντς Μέες.

## Πρόγονοι

## Πηγές
* Genealogics - Leo van de Pas - Friedrich Wilhelm, Prinz von Preussen
* thePeerage.com - Friedrich Wilhelm Prinz von Preußen
* L'Allemagne dynastique, Huberty, Giraud, Magdelaine, Reference: vol V page 242
* The Royal House of Stuart, London, 1969, 1971, 1976, Addington, A. C., Reference: page 298.
## Παραπομπές


Κατηγορία:Οίκος των Χοεντσόλερν
Πρωταθλήματα υποδομής Σούπερ Λιγκ 2013–14

Τα πρωταθλήματα υποδομής Super League της περιόδου 2013–14 διεξήχθησαν για πρώτη φορά σε τρεις ηλικιακές κατηγορίες, καθώς προστέθηκε η διοργάνωση για ποδοσφαιριστές κάτω των 15 έτων, μαζί με τις προϋπάρχουσες κατηγορίες κάτω των 20 και κάτω των 17 ετών. Συμμετείχαν υποχρεωτικά οι ομάδες υποδομής των ΠΑΕ του επαγγελματικού πρωταθλήματος Super League ανδρών 2013–14, με εξαίρεση την κατηγορία Κ15 όπου η συμμετοχή είναι προαιρετική.

## Super League Κ20
Η Super League Κ20 διεξήχθη σε έναν ενιαίο όμιλο με τις 18 ομάδες. Δικαίωμα συμμετοχής είχαν ποδοσφαιριστές έως 20 ετών. Πρωταθλήτρια αναδείχθηκε η ομάδα του ΠΑΟΚ.

## Super League Κ17
Η Super League Κ17 διεξήχθη σε δύο ομίλους, που διαμορφώθηκαν με γεωγραφικά κριτήρια. Δικαίωμα συμμετοχής είχαν ποδοσφαιριστές έως 17 ετών. Οι ομάδες του α΄ ομίλου μετά από δύο γύρους συνέχισαν σε δύο διαφορετικά γκρουπ, στο πρώτο για τις θέσεις 1 ως 7 (αγωνίστηκαν σε έναν γύρο) και το δεύτερο για τις θέσεις 8 ως 11 (αγωνίστηκαν σε δύο γύρους). Οι ομάδες του β' ομίλου αγωνίστηκαν σε τέσσερεις γύρους. Ο πρώτος κάθε ομίλου προκρίθηκε απευθείας στην τελική φάση, ενώ οι ομάδες που κατέλαβαν τις θέσεις 2 ως 4 στον α' όμιλο και ο δεύτερος του β' ομίλου έδωσαν αγώνες μπαράζ για τα δύο τελευταία εισιτήρια. Τα μπαράζ και η τελική φάση διεξήχθησαν με αγώνες νοκ-άουτ, και πρωταθλήτρια αναδείχθηκε η ομάδα της Ξάνθης.

### Μπαράζ
Στα μπαράζ διασταυρώθηκαν η δεύτερη ομάδα του β' ομίλου με την τρίτη του α' ομίλου, και η δεύτερη με την τέταρτη του α' ομίλου. Οι αγώνες έγιναν στις έδρες των ομάδων που κατέκτησαν τη δεύτερη θέση στον όμιλό τους.

|}

### Τελική φάση
Η τελική φάση διεξήχθη στο Αγρίνιο, στις 10 και 12 Μαΐου 2014.
#### Ημιτελικοί

|}

#### Τελικός

|}

## Super League Κ15
### Τελικός
Ο τελικός διεξήχθη στις 5 Απριλίου στο Αγρίνιο.

|}

## Πηγές
*Σούπερ Λιγκ Κ20 2013-14 Επίσημος ιστότοπος Σούπερ Λιγκ.
*Σούπερ Λιγκ Κ20 2013-14 Ιστότοπος soccerway.com.
*Σούπερ Λιγκ Κ17 2013-14 Επίσημος ιστότοπος Σούπερ Λιγκ.
*Ημιτελικοί Κ17 Ιστότοπος contra.gr.
*Τελικός Κ17 Ιστότοπος sport24.gr.
*Τελικός Κ15  Ιστότοπος contra.gr.

Κατηγορία:Εγχώρια ποδοσφαιρικά πρωταθλήματα 2013-2014
Κατηγορία:Α΄ Εθνική ποδοσφαίρου Νέων
Κατηγορία:Α΄ Εθνική ποδοσφαίρου Εφήβων
Κατηγορία:Α΄ Εθνική ποδοσφαίρου παίδων